Johann Lodewyk Marais – Imprimatur Uitgewers
By Martjie Bosman On 7 Februarie 2018 In Outeurs
Johann Lodewyk Marais het in die distrik Harrismith grootgeword en het sy bande met die dorp en sy omgewing behou. Hy is veral bekend as digter wat reeds elf digbundels gepubliseer het. Hy is bekroon met die Ingrid Jonker-prys vir sy debuutbundel, Die somer is 'n dag oud en het die SALA-prys vir Diorama ontvang.
Marais is bekend vir "groen" skryfwerk en vir sy navorsing oor Eugène N. Marais oor wie hy gereeld artikels skryf. Sy elfde boek, Die Platberg van Harrismith, spruit uit sy kundigheid op die terrein van geskiedskrywing (hy het ook 'n D. Litt et Phil in geskiedenis verwerf), wat hier gekombineer word met sy bel angstelling in omgewingsvraagstukke.